Վրաստանում Հայաստանի դեսպան Հրաչ Սիլվանյանը մեծապես կարեւորեց եկեղեցու վերաօծման հանգամանքը: �Շատ կարեւոր իրադարձություն է, որ Արագովայի բնակիչների համար նույնիսկ ունի պատմական նշանակություն: Այս եկեղեցին առաջին շինություններից էր, որ տաճկահայաստանից Ջավախքի այս բնակավայր եկած մեր նախապապերը հաստատել էին որպես իրենց իղձերի, երազանքների խորհրդանիշ: Եվ այսօր նշանակալից է, որ Ջավախքի նվիրյալ որդիների, հովանավորների եւ Հայ առաքելական եկեղեցու Վրաստանի թեմի աջակցությամբ վերակառուցվեց եւ վերաօծվեց այս եկեղեցին: Համոզված եմ, որ այս եկեղեցին կդառնա այն տեղը, ուր կդադարեն վեճերն ու տարաձայնությունները եւ կհաստատվեն միասնություն ու համերաշխություն�: Իսկ թե որն է եկեղեցու պատմական նշանակությունը, դեսպանը բացատրեց այսպես. �Այս եկեղեցին կարող է շրջակա երեսուն գյուղերին սպասարկել, որ այս ժողովուրդը կրոնից եւ քրիստոնեական ծեսերից հեռու չմնա: Անկեղծ ասած, ժողովուրդն այստեղ, օբյեկտիվ պատճառներով, հեռու է իր քրիստոնեական արմատներից�: